KOMMISSIONENS GENNEMFØRELSESFORORDNING (EU) 2017/659

af 6. april 2017

om ændring af gennemførelsesforordning (EU) 2017/141 om indførelse af en endelig antidumpingtold på importen af visse rørfittings af rustfrit stål til stuksvejsning, herunder også ufærdige varer, med oprindelse i Folkerepublikken Kina og Taiwan

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) 2016/1036 af 8. juni 2016 om beskyttelse mod dumpingimport fra lande, der ikke er medlemmer af Den Europæiske Union (1), særlig artikel 9, stk. 4, og

ud fra følgende betragtninger:

Det fremgik af betragtning 285 i gennemførelsesforordning (EU) 2017/141, at virksomhederne med individuel antidumpingtold skulle fremlægge en gyldig handelsfaktura for medlemsstaternes toldmyndigheder. Dette krav blev dog ikke gjort obligatorisk i den vedtagne forordning.

VEDTAGET DENNE FORORDNING:

Artikel 1

Artikel 1 i gennemførelsesforordning (EU) 2017/141 affattes således:

»Artikel 1

1. Der indføres en endelig antidumpingtold på importen af rørfittings til stuksvejsning af austenitisk rustfrit stål, svarende til AISI-type 304, 304L 316, 316L 316Ti, 321 og 321H samt de tilsvarende kvaliteter i andre standarder, med største udvendige diameter på 406,4 mm og derunder, og en godstykkelse på 16 mm og derunder, med en gennemsnitlig overfladeruhed på mindst 0,8 mikrometer, uden flanger, herunder også ufærdige varer, med oprindelse i Kina og Taiwan. Varen er henhørende under KN-kode ex 7307 23 10 og ex 7307 23 90 (Taric-kode 7307231015, 7307231025, 7307239015, 7307239025).

2. De endelige antidumpingtoldsatser for den i stk. 1 omhandlede vare fremstillet af følgende virksomheder fastsættes til:

Virksomhed Endelig antidumpingtold (%) Taric-tillægskode Taiwan King Lai Hygienic Materials Co., Ltd. 0,0 C175 Ta Chen Stainless Pipes Co., Ltd. 5,1 C176 Alle andre virksomheder 12,1 C999 Folkerepublikken Kina Zhejiang Good Fittings Co., Ltd. 55,3 C177 Zhejiang Jndia Pipeline Industry Co., Ltd. 48,9 C178 Suzhou Yuli Pipeline Industry Co., Ltd. 30,7 C179 Jiangsu Judd Pipeline Industry Co., Ltd. 30,7 C180 Alle andre samarbejdsvillige virksomheder: Alfa Laval Flow Equipment (Kunshan) Co., Ltd. 41,9 C182 Kunshan Kinglai Hygienic Materials Co., Ltd. 41,9 C184 Wifang Huoda Pipe Fittings Manufacture Co., Ltd. 41,9 C186 Yada Piping Solutions Co., Ltd. 41,9 C187 Jiangsu Huayang Metal Pipes Co., Ltd. 41,9 C188 Alle andre virksomheder 64,9 C999

3. Anvendelsen af den individuelle told, der er fastsat for de i stk. 2 nævnte virksomheder, er betinget af, at der over for medlemsstaternes toldmyndigheder forelægges en gyldig handelsfaktura, der indeholder følgende erklæring, som er dateret og underskrevet af en ansat i den enhed, der udsteder en sådan faktura, med angivelse af dennes navn og funktion, og som anfører følgende: »Undertegnede bekræfter, at den (mængde) af (den pågældende vare), der er solgt til eksport til Den Europæiske Union, og som er omfattet af denne faktura, er fremstillet af (virksomhedens navn og adresse) (Taric-tillægskode) i (det pågældende land). Jeg erklærer, at oplysningerne i denne faktura er fuldstændige og korrekte«. Hvis en sådan faktura ikke fremlægges, anvendes den toldsats, der gælder for »alle andre virksomheder«.

4. Hvis en eksporterende producent i Folkerepublikken Kina over for Kommissionen fremlægger tilstrækkelig dokumentation for, at:

a) den ikke har eksporteret den vare, der er beskrevet i artikel 1, stk. 1, til Unionen i undersøgelsesperioden (1. oktober 2014 til 30. september 2015)

b) den ikke er forretningsmæssigt forbundet med nogen af de eksportører eller producenter i Folkerepublikken Kina, som er genstand for de ved denne forordning indførte foranstaltninger, og

c) den faktisk har eksporteret den pågældende vare til Unionen efter undersøgelsesperioden eller har indgået en uigenkaldelig kontraktmæssig forpligtelse til at eksportere en væsentlig mængde til Unionen, kan tabellen i artikel 1, stk. 2, ændres ved at tilføje den nye eksporterende producent til de samarbejdsvillige virksomheder, der ikke indgik i stikprøven og derfor er omfattet af den vejede gennemsnitlige toldsats for de virksomheder, der indgik i stikprøven.

5. Gældende bestemmelser vedrørende told finder anvendelse, medmindre andet er fastsat.«